text: نئی دہلی،26جولائی2019مالیات اور کارپوریٹ امور کے وزیر مملکت جناب انوراگ سنگھ ٹھاکر نے کہا ہے کہ حکومت نے ‘‘چلتا ہے کا رجحان’’ ترک کرکے‘‘بدل سکتا ہے’’ کا نظریہ اپنا لیا ہے۔ڈیجیٹل انڈیا اور ڈیجیٹل ادائیگیوں کا مقصد اس بات کو یقینی بنانا ہے کہ زیادہ سے زیادہ لوگ ٹیکنالوجی سے بالخصوص دیہی علاقوں کے لوگ فائدہ اٹھا سکیں۔ انہوں نے کہا کہ حکومت نے اس بات کو یقینی بنایا ہے کہ ٹیکنالوجی کے فوائد چند منتخب لوگوں تک ہی محدود نہ ہوں، بلکہ اس کے فوائد سماج کے سبھی طبقات تک پہنچیں۔